सिलीगुड़ी। बांग्ला फिल्म और टीवी सीरियल की मशहूर अभिनेत्री पायल चक्रबर्ती यहां एक होटल में मृत पाई गई हैं। हालांकि अभी तक मौत की असल वजह सामने नहीं आ सकी है लेकिन जिस हालत में उनका शव मिला है, उसके बाद अभिनेत्री द्वारा आत्महत्या की चर्चा है। पुलिस अभी मामले की जांच कर रही है। पश्चिम बंगाल में पायल चक्रबर्ती के कई प्रशंसक हैं। उनकी मौत की खबर के बाद प्रशंसकों में शोक की लहर दौड़ गई। पायल की फिल्में और टीवी सीरियल्स बांग्लादेश में भी खूब पसंद किए जाते हैं।